सम्‍मान के रिश्‍तेदारों ने बताया कि शुरुआत में वह कासिम के साथ खुर्जा (उत्‍तर प्रदेश) में रहती थी। कुछ समय पहले ही दोनों हिंडन विहार में शिफ्ट हुए थे। इस दौरान कासिम और सम्‍मान की बहन रुकैया के बीच प्रेम संबंध परवान चढ़ गया था। रुकैया की मार्च, 2017 में वसीम से शादी हो चुकी थी। वसीम ने बताया कि कासिम पिछले साल 21 अक्‍टूबर को उससे मिलने दादरी आया था। वसीम और रुकैया दादरी में ही रहते हैं। उसने कहा, ‘हमलोग एक शादी समारोह में शामिल होने के लिए गुलावटी गए थे। मेरी पत्‍नी और छोटी बहन घर पर ही थे। उसी समय कासिम रुकैया के साथ घर से नकदी और गहने लेकर फरार हो गए थे। मैं कासिम को जानता भी नहीं था। मैं उससे अपनी शादी में ही मिला था।’ सम्‍मान ने बताया कि कासिम और रुकैया की शादी के बारे में एक रिश्‍तेदार ने उन्‍हें जानकारी दी थी। सम्‍मान ने बताया कि सोमवार (29 जनवरी) को उन्‍होंने कासिम से बात कर स्थिति साफ करने को कहा था, लेकिन उसने मुझे फोन पर ही तीन तलाक दे दिया। कासिम के बड़े भाई फहीमुद्दीन ने इस वाकये की पुष्टि की है। वहीं, वसीम का कहना है कि रुकैया ने उन्‍हें अभी तक तलाक नहीं दिया है। दादरी के सर्किल ऑफिसर निशंक शर्मा ने मामले की छानबीन करने की बात कही है।